સમગ્ર જિલ્લામાં અનેક શિક્ષિત યુવાનો પાસે પણ કોઈ વ્યવસાય ન હોવાના કારણે તેની સાથે તેમની ઉંમર થઈ જતા તેઓ પાસે મજૂરી સિવાય કોઈ વિકલ્પ નથી. જેથી તેઓને વતન છોડવા સિવાય કોઇ જ વિકલ્પ નથી હોતો. છોટાઉદેપુર જિલ્લો બન્યો હોવાને ચાર વર્ષ થઈ ગયા હોવા છતાં હજુ સુધી જી.આઈ.ડી.સી કે કોઈ અન્ય પ્રોજેકટ હજી સુધી આવ્યો નથી. કડીપાણી મુકામે આવેલ ફ્લોસ્ફોર પ્રોજેકટ ઘણા વર્ષોથી બંધ થઈ જતા કામદારો બેકાર હાલતમાં છે. મજૂરી અર્થે શાળાઓમાં અભ્યાસ કરતા વિદ્યાર્થીઓ પણ જતા રહેતા હોવાના કારણે તેમનો અભ્યાસ પણ બગડી રહ્યો હોવાના અનેક કિસ્સા છે. અત્યારે ગામડાઓની કોઈ શાળામાં પુરી હાજરી જોવા મળે નહીં તંત્ર પણ આ મામલે લાચાર છે.